b"\n_START_ARTICLE_\nVictori\xc3\xa0 Mu\xc3\xb1oz i Oms\n_START_SECTION_\nBiografia\n_START_PARAGRAPH_\nVa intervenir en el tren de la Noguera Pallaresa a la d\xc3\xa8cada del 1920._NEWLINE_El 1935 el Conseller d'obres p\xc3\xbabliques de la Generalitat de Catalunya Joan Vall\xc3\xa8s i Pujals, el nomen\xc3\xa0 enginyer director del Pla General d'Obres P\xc3\xbabliques de Catalunya. Des del seu c\xc3\xa0rrec va redactar el Pla d'Obres P\xc3\xbabliques de Catalunya de 1935 i va promoure el pla de regulaci\xc3\xb3 hidroel\xc3\xa8ctrica integral de la Noguera Ribagor\xc3\xa7ana que va tutelar des dels seus inicis. Aix\xc3\xb2 no va impedir que el ministre d'ind\xc3\xbastria franquista, Juan Antonio Suanzes Fern\xc3\xa1ndez, el contract\xc3\xa9s per al desenvolupament del Pla Hidrol\xc3\xb2gic. Va obtenir finan\xc3\xa7ament de l'INI (Instituto Nacional de Industria) i impuls\xc3\xa0 la creaci\xc3\xb3 de l'empresa ENHER (Empresa Nacional Hidroel\xc3\xa8ctrica de la Ribagor\xc3\xa7ana) el 1946 per a dur-ne a terme l'explotaci\xc3\xb3. Va construir deu centrals hidroel\xc3\xa8ctriques en onze anys (entre elles les d'Escales i Canelles) aix\xc3\xad com les seves infraestructures complement\xc3\xa0ries._NEWLINE_El 1957 fou autor del Pla General d'Aig\xc3\xbces de Catalunya per tal d'aprofitar els recursos hidr\xc3\xa0ulics de les conques pr\xc3\xb2pies. El 1963 deix\xc3\xa0 el c\xc3\xa0rrec i fou nomenat Cap Regional de Carreteres de Catalunya i Balears, c\xc3\xa0rrec que ocup\xc3\xa0 fins a 1972. Fou impulsor del pont de Sant Adri\xc3\xa0 de Bes\xc3\xb2s, els accessos a Molins de Rei i l'autopista que porta a l'aeroport de Son Sant Joan de Palma, entre altres._NEWLINE_\xc3\x89s l'autor de la numeraci\xc3\xb3 de les carreteres d'Espanya, que comencen amb les lletres N (nacionals) i C (comarcals) seguides de tres d\xc3\xadgits._NEWLINE_Va rebre la Creu de Sant Jordi el 1981._NEWLINE_El 2010 la ciutat de Lleida inaugur\xc3\xa0 una avinguda que porta el seu nom."